Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: [21/1996. (V. 17.) AB határozat, ABH 1996. 74., 82.]. A
Paragraph Index: 583

[21/1996. (V. 17.) AB határozat, ABH 1996. 74., 82.]. A törvényhozó azonban köteles figyelembe venni azokat a korlátokat is, amelyek az Alkotmány 70/A. § (1) bekezdésébõl következnek. A büntetõ törvénnyel szemben is követelmény, hogy a nem alapjogokat érintõ megkülönböztetés ne legyen indokolatlan, azaz ne legyen önkényes, ne sértse a mindenkit veleszületetten és elidegeníthetetlenül megilletõ emberi méltóságot. A heteroszexuális, illetve a homoszexuális irányultság egyaránt az emberi méltóság lényegéhez tartozik, szétválasztásukra, az érintett személyek méltóságának nem egyenlõ kezelésére kivételes indokok szükségesek. Ilyen például a házassághoz való jog tekintetében a homoszexuális irányultság megkülönböztetése [14/1995. (III. 13.) AB határozat, ABH 1995, 82., 84.]. A büntetõ törvénnyel történõ megkülönböztetésnek kellõ súlyú alkotmányos indokon kell alapulnia. A jelen ügyben az Alkotmánybíróság ilyen indokot nem állapított meg. Az Alkotmány 67. § (1) bekezdésébõl következõ állami kötelezettség sem elegendõ súlyú alkotmányos indok arra, hogy a gyermekek egészséges szexuális érését a felnõttek befolyásától büntetõjogilag védõ szabályok a védett kort különbözõen határozzák meg csupán attól függõen, hogy a szexuális kapcsolat azonos vagy különbözõ nemû személyek között létesül. A heteroszexuális és a homoszexuális érés folyamatában meglévõ esetleges eltéréseket kétségtelenül felerõsíti a homoszexuális kapcsolatot meg nem értéssel, illetve elutasítással fogadó társadalmi környezet. [Ezt igen részletesen elemezte az Alkotmánybíróság a 21/1996. (V. 17.) AB határozatban, ABH 1996. 74.] Különbségek mutathatóak ki a fiúk és a lányok között is a serdülõkori személyiségfejlõdésében. Történelmileg ezek az eltérések vezettek — többek között — a férfiak és a nõk közötti szexuális kapcsolat eltérõ büntetõjogi megítéléséhez az európai országok többségében. Az Alkotmánybíróság álláspontja szerint azonban ezek a különbségek nem jelentenek ésszerû és objektív igazolást arra, hogy az állam különbözõképpen határozza meg a védett kort. Sem az Alkotmány 67. § (1) bekezdésébõl, illetve 15. §-ából, sem pedig — az Alkotmány 7. § (1) bekezdésére figyelemmel — a gyermekek jogaival kapcsolatos nemzetközi kötelezettségvállalásból (a Gyermek jogairól szóló, New Yorkban, 1989. november 20-án kelt

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes